
REFERAT

privind desemnarea unor persoane care să reprezinte Consiliul Local al Municipiului Timişoara în Adunarea Generală a Asociaţilor şi în Consiliul de Administraţie ale SC UBIT SRL
Prin Hotărârea Consiliului Local al Municipiului Timişoara nr. 119/2003 s-a aprobat asocierea Municipiului Timişoara cu Universitatea Politehnica din Timişoara, Consiliul Judeţean Timiş şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de afaceri şi centru de transfer tehnologic în domeniul software Timişoara”, Contractul de asociere în participaţiune, precum şi participarea la cofinanţarea cheltuielilor ocazionate de realizarea şi funcţionarea obiectivului mai sus menţionat. 
De asemenea, prin aceeaşi hotărâre, Consiliul Local al Municipiului Timişoara a aprobat ca acest obiectiv să fie administrat de o societate comercială cu răspundere limitată.

        
Prin Hotărârea Consiliului Local nr. 213/14.10.2003,   privind obiectivul „Incubator de Afaceri şi Centru de Transfer Tehnologic în Domeniul Software Timişoara”, s-a aprobat înfiinţarea de către Consiliul Local al Municipiului Timişoara, Consiliul Judeţean Timiş şi Universitatea Politehnica Timişoara a unei societăţi comerciale cu răspundere limitată - sub denumirea de  "UBIT" S.R.L. -  având ca domeniu exclusiv de activitate, administrarea obiectivului mai sus menţionat.


Conform Hotărârilor de Consiliu Local nr. 213/2003, 265/2003 şi 266/2003, cu modificările şi completările ulterioare, reprezentarea Consiliului Local al Municipiului Timişoara în organele de conducere ale Asocierii în participaţiune şi ale SC UBIT SRL este după cum urmează:
· prin HCL nr. nr. 213/14.10.2003, D-nul Horaţiu Covlescu a fost desemnat ca reprezentant al Consiliului Local al Municipiului Timişoara în Consiliul de Administraţie al SC UBIT SRL;

· prin HCL nr. 265/2013 modificat prin HCL nr. 318/09.07.2015, D-nul Robert Kristof a fost desemnat să reprezinte Consiliul Local al Municipiului Timişoara în Consiliul de Conducere al Asocierii în Participaţiune, conform Contractului de asociere aprobat prin Hotărârea Consiliului Local  nr. 119/2003;

· prin HCL nr. 266/2013 modificat prin HCL nr. 318/09.07.2015, D-nul Adrian Orza, a fost desemnat ca reprezentant al Consiliului Local al Municipiului Timişoara în Adunarea Generală a Asociaţilor(AGA) a SC UBIT SRL.

Prin adresa nr. SC2015-021404/10.08.2015 d-nul Horaţiu Covlescu şi-a prezentat demisia din Consiliul de Administraţie al Societăţii UBIT SRL.

În data de 20.10.2015 am fost înştiinţaţi  de către Direcţia Secretariat General că D-nul Adrian Orza şi-a prezentat demisia din Adunarea Generală a Asociaţilor a SC UBIT SRL. 

În prezent, la Tribunalul Timiş se află pe rol procedura de insolvenţă a SC UBIT SRL - dosar nr. 2285/30/2015, cu debitor SC UBIT SRL, iar prin adresa nr.1295/28.09.2015, înregistrată la Primăria Timişoara cu nr. SC2015-26807/09.10.2015, dna Miriana Mircov, Administratorul judiciar al SC UBIT SRL, solicită documentele prevăzute de art. 67 alin. 1 din Legea nr. 85/2014, precum şi să fie contactată de urgenţă de reprezentanţii legali ai Consiliului Local al Municipiului Timişoara în organele de conducere ale SC UBIT SRL.

Luând în considerare cele expuse mai sus şi având în vedere necesitatea reprezentării intereselor Consiliului Local al Municipiului Timişoara, este necesară desemnarea unor persoane care să reprezinte Consiliul Local Timişoara în Adunarea Generală a Asociaţilor şi în Consiliul de Administraţie ale SC UBIT SRL, drept pentru care
                                           PROPUNEM
              Consiliului Local al Municipiului Timişoara:

· Modificarea Art. 3 din HCLMT nr. 213/14.10.2003 privind obiectivul „Incubator de afaceri şi centru de transfer tehnologic în domeniul software Timişoara, care va avea următorul cuprins:

„Art. 3: Se desemnează d-na/d-nul....................................ca reprezentant al Consiliului Local al Municipiului Timişoara, în Consiliul de Administraţie al SC UBIT SRL.”

· Modificarea Art. 3 din HCLMT nr. 318/09.07.2015 privind desemnarea unui reprezentant al Consiliului Local al Municipiului Timişoara în Consiliul de Conducere al Asocierii în participaţiune privind exploatarea obiectivului „Incubatorul de afaceri şi centru de transfer tehnologic în domeniul software Timişoara”, precum şi în Adunarea Generală a Asociaţilor a SC UBIT SRL, care va avea următorul cuprins:

„Art. 3: Se aprobă desemnarea d-nei/d-nului...........................................ca reprezentant al Consiliului Local al Municipiului Timişoara în Adunarea Generală a Asociaţilor(AGA) a SC UBIT SRL.”;

· Revocarea Art. 1 al Hotărârii Consiliului Local nr. 266/14.05.2013;

· Celelalte prevederi ale Hotărârilor Consiliului Local Timişoara nr. 213/14.10.2003, nr. 266/14.05.2013 şi nr. 318/09.07.2015, cu modificările şi completările ulterioare, rămân neschimbate.
Reprezentant al C.L.M.T. în

                        Robert KRISTOF

